Trelis/gawiki huggingface dataset:
Sinuhe egyptiläinen. Is é Sinuhe egyptiläinen ("Sinuhe, an tÉigipteach" - "The Egyptian" atá ar an leagan Béarla) an t-aon úrscéal Fionlainnise a bhfuil mórscannán de chuid Hollywood bunaithe air. Ba é Mika Waltari a bhreac síos an t-úrscéal, agus de na húrscéalta go léir a tháinig ó pheann mo dhuine is é scéal Sinuhe an ceann is mó a bhain amach clú don scríbhneoir taobh amuigh den Fhionlainn. Cuireadh aon teanga amháin is dhá scór ar an leabhar, agus san Fhionlainn féin bhronn na léitheoirí céim "leabhar an chéid" ar an úrscéal seo sa bhliain 2017.
Tháinig an chéad eagrán de scéal Sinuhe i gcló sa bhliain 1945. Ba é an teach foilsitheoreachta úd WSOY a d'fhoilsigh é. Is é is ábhar don leabhar ná saol agus cinniúint an lia Éigiptigh Sinuhe. Fuair Waltari ainm an lia seo ó Sinuhe nó Za-Nehet, státseirbhíseach Éigipteach a bhfuil scéal a shaoil ar an saothar is tábhachtaí dá bhfuil ar fáil i seanteanga na hÉigipte. Bhí Sinuhe an leabhair seo beo i ré Amenemhat, an Faró a chuir bun le dara rítheaghlach déag na hÉigipte sa 19ú haois roimh bhreith Chríost. Maidir leis an lia ficseanúil in úrscéal Waltari, áfach, tá imeachtaí a shaoil-sean suite i ré Ekhnaton (Akhenaten), go gairid roimh an ré sin nó ina diaidh sin. Bhí Ekhnaton ag rialú na hÉigipte ó na 1350idí go dtí na 1330idí roimh bhreith Chríost, i bhfad ní ba dheireanaí ná Amenemhat. 
Bhunaigh Ekhnaton na staire creideamh aondiach san Éigipt, rud a chuir draíocht ar mhuintir an Iarthair riamh, ó chonaic siad sórt réamhtheachtaire don Chríostaíocht sa chreideamh sin. Maidir le Waltari, áfach, d'fhéadfá a rá gur chuir sé creideamh Aton (sin é an t-ainm a bhí ar an nGrian agus ar Dhia araon i gcreideamh Ekhnaton) i gcomparáid leis an gCumannachas. Ón taobh eile de is féidir rí na Hitíteach, Suppiluliuma, sa leabhar a dhealramh le Hitler. D'fhág imeachtaí an Dara Cogadh Domhanda, mar a chuaigh siad i bhfeidhm ar an scríbhneoir, a lorg ar an leabhar, mar is léir do léitheoir an lae inniu féin.
Is iad príomhcharachtair an scéil ná:
An Scannán Meiriceánach a Bunaíodh ar an Úrscéal.
Sa bhliain 1954 scannánaíodh an t-úrscéal sna Stáit Aontaithe faoin teideal "The Egyptian". Ba é Micheal Curtiz an stiúrthóir, agus Edmund Purdom ag déanamh pháirt Sinuhe. Aisteoirí eile ab ea Jean Simmons (Merit, bean Sinuhe), Bella Darvi (Nefernefernefer), Peter Ustinov (Kaptah), Michael Wilding (Akhenaten - Ekhnaton), agus Victor Mature (Horemheb). Rinneadh athruithe móra ar imeachtaí an scéil, fiú athruithe nach raibh ag cur le fíorstair na sean-Éigipte (rinne Waltari féin a dhícheall gan an stair sin a chur as a riocht san úrscéal). Ní bhfuair an scannán gnaoi na gcriticeoirí ná an lucht féachana, áfach. Ba é an plean a bhí ann ar dtús go ndéanfadh Marlon Brando páirt Sinuhe, agus Marilyn Monroe i ról Nefernefernefer, ach ní mar a shíltear a bhítear: d'éirigh Brando as i dtús na hoibre, nuair a bhí sé tar éis an chéad súil a chaitheamh ar an script, agus maidir le Monroe, ní raibh léirsitheoir an scannáin Darryl Zanuck ceanúil ar Mhonroe - ina áit sin theastaigh uaidh Darvi a fhostú. Ba é breithiúnas na gcriticeorí agus na saineolaithe scannánaíochta gur chuir an drochroghnú aisteoirí seo "The Egyptian" ó mhaith.
Dícheannadh. Is éard is dícheannadh ann ná scaradh iomlán an chinn ón gcorp. Bíonn gortú den sórt sin marfach go hiondúil do dhaoine agus don chuid is mó d’ainmhithe eile, ós rud é go mbaintear fuil ocsaiginithe don inchinn, agus baintear na feidhmeanna neamhdheonacha atá ag teastáil ón gcorp chun go bhfeidhmeodh gach orgán eile.
Childline. Is líne chabhrach é Childline, chun tacaíocht a thabhairt do pháistí suas le hocht mbliana déag d'aois.
Seirbhís sa Bhreatain.
Bhunaigh an craoltóir BBC, Esther Rantzen, an tseirbhís (0800 1111) sa Bhreatain sa bhliain 1986. Is cuid den NSPCC (National Society for the Prevention of Cruelty to Children) í inniu.
Seirbhís in Éirinn.
Bhunaigh Cumann na hÉireann um Chosaint Leanaí Childline sa bhliain 1989 chun tacaíocht a thabhairt do pháistí in Éirinn (1800 666 666). Sa bhliain 2020, fuair Childline thart ar ceithre chéad míle glaoch ó pháistí ar fud na tíre.
Gaeilge.
Sa bhliain 2021, bhí sé ráite ag Childline gur i mBéarla amháin a chuirtear a gcuid seirbhísí ar fáil. Dúirt Childline nach bhfuil polasaí acu faoi labhairt na Gaeilge nó aon teanga eile ach gurb é an Béarla an teanga a úsáidtear chun a gcuid seirbhísí a chur ar fáil do pháistí. Tháinig an scéal seo chun cinn nuair a dúradh le hoibrí Childline gan Gaeilge a labhairt le páistí a úsáideann an tseirbhís tacaíochta, cé gur éirigh leis an oibrí céanna comhrá a dhéanamh as Gaeilge. Tá thart ar fiche cúig míle páistí ina gcónaí sa Ghaeltacht faoi láthair.
Olivia Rodrigo. Is amhránaí agus aisteoir Meiriceánach í Olivia Isabel Rodrigo (rugadh í ar an 20 Feabhra, 2003).
UCI World Tour 2022. Is é Turas Domhanda UCI 2022 an dara heagrán déag de UCI World Tour. Tugann sé le chéile na príomhrásaí i séasúr rásaíochta bóthair gairmiúil na bhfear.
Foirne.
Thug an UCI 18 ceadúnas UCI World Tour d’fhoirne do shéasúr Turas Domhanda UCI 2022, foireann amháin níos lú ná 2021 mar gheall ar eisiamh Team Qhubeka NextHash .
Rannpháirtíocht foirne.
Tugtar cuireadh do na ocht gcinn déag de UCI WorldTeam chuig gach rás ar an bhféilire. Mar sin féin, níl aon oibleagáid orthu páirt a ghlacadh in imeachtaí chatagóir 5. Tá a láithreacht i rásaí eile éigeantach. Tugtar cuireadh d’Fhoireann na Beilge Alpecin-Fenix chuig gach comórtas a bhuíochas le bheith ar an bhfoireann is fearr sa dara sraith UCI ProTeam i 2021. Tugtar cuireadh d’fhoireann na Fraince Arkéa-Samsic, a chríochnaigh sa dara háit i UCI ProTeam i 2021, chuig gach rás aon lae den UCI World Tour.
Letitia James. Is dlíodóir, gníomhaí agus polaiteoir Meiriceánach í Letitia Ann “Tish” James (rugadh 18 Deireadh Fómhair, 1958). Tá sí ina ball den Pháirtí Daonlathach agus ina Ard-Aighne reatha Nua-Eabhrac, tar éis di toghchán 2018 a bhuachan chun teacht i gcomharbacht ar an Ard-Aighne Barbara Underwood. Is í an chéad Afracach-Mheiriceánach agus an chéad bhean a toghadh don phost. 
Rugadh agus tógadh í i mBrooklyn, fuair James a céim J.D. ag Ollscoil Howard i Washington, D.C., tar éis dí céim a bhaint amach ó Choláiste Lehman sa Bhronx. D'oibrigh sí mar chosantóir poiblí, ansin ar fhoireann i gComhthionól Stáit Nua-Eabhrac, agus níos déanaí mar Ard-Aighne Cúnta Stáit Nua-Eabhrac (Oifig Réigiúnach Brooklyn).
Bhí James ina ball de Chomhairle Cathrach Nua-Eabhrac ó 2004 go 2013. Rinne sí ionadaíocht ar an 35ú ceantar, lena n-áirítear comharsanachtaí Brooklyn de Clinton Hill, Fort Greene, codanna de Crown Heights, Prospect Heights, agus Bedford-Stuyvesant. Bhí James ina cathaoirleach ar na Coistí Forbartha Eacnamaíochta agus Sláintíochta, agus bhí sí ar roinnt coistí eile. Bhí sí ina hAbhcóide Poiblí i gCathair Nua-Eabhrac ó 2013 go 2018 níos déanaí.
Bhí James ina hiarrthóir i dtoghchán geabalach Nua-Eabhrac 2022. D’fhógair sí a hiarrthóireacht an 29 Deireadh Fómhair, 2021, agus chuir sí a feachtas ar fionraí ar 9 Nollaig, 2021, ag roghnú rith don toghchán le haghaidh atoghadh mar ard-aighne ina ionad sin.
Luathshaol agus oideachas.
Rugadh Letitia Ann James ar 18 Deireadh Fómhair, 1958, i Brooklyn, Nua-Eabhrac. Tá sí ar dhuine d’ochtar clainne a rugadh do Nellie James (r. 1919, Martinsville, Achadh an Iúir) agus Robert James.  D'fhreastail sí ar scoileanna poiblí i gCathair Nua-Eabhrac. D'fhás sí aníos i Park Slope, Brooklyn, agus d’fhreastail sí ar Ardscoil Fort Hamilton. Fuair sí a BA ó Choláiste Lehman Ollscoil Chathair Nua-Eabhrac i 1981, agus bhí na healaíona liobrálacha le béim ar obair shóisialta mar phríomhábhar aici.
Fuair sí a céim JD ó Scoil Dlí Ollscoil Howard i Washington, DC, agus ligeadh isteach í chun an dlí a chleachtadh i Stát Nua-Eabhrac i 1989. In 2013, d’fhreastail James ar Scoil Gnóthaí Idirnáisiúnta agus Poiblí Columbia chun céim a bhaint amach i Riarachán Poiblí.
Macarón. Feadóga fada crua de thaos triomaithe cruithneachta is ea macarón nó macaroni, a bhogann nuair a bhruitear iad. As an Iodáil a thagann an macarón, leathchosúil le spaigití.
Suomen Kuvalehti. Iris Fionlainnise é Suomen Kuvalehti (gnáthghiorrúchán: SK) a fhoilsítear uair in aghaidh na seachtaine, Dé hAoine. Is é an gnólacht foilsitheoireachta "Otavamedia" an foilsitheoir. Is é is brí le hainm na hirise ná "Pictiúr-Iris na Fionlainne". Glactar leis gur seachtanán dáiríre atá i gceist agus é ag cardáil ceisteanna cultúrtha, eacnamaíochta agus polaitíochta. Tá an iris á foilsiú ón mbliain 1916 i leith, ach roimhe sin bhí dhá iris eile a bhí ar aon teideal léi: an chéad cheann a bhí á fhoilsiú sna blianta 1873–1880 agus an dara hiarracht sa bhliain 1894.
Alex Albon. Is tiománaí Téalannach-Briotanach de chuid Fhoirmle a hAon é Alexander Albon Ansusinha (Téalainnis: อเล็กซานเดอร์ อัลบอน อังศุสิงห์). Rugadh i Londain, Sasana é ar 23 Márta 1996. I 2022, ghlac sé páirt i gCraobh Dhomhanda Foirmle a hAon leis an bhfoireann Williams. Thiomáin sé le Torro Rosso agus Red Bull Racing roimhe sin
Oileán na cobhsaíochta. San fhisic núicléach, is éard atá i gceist le h-oileán na cobhsaíochta ná hipitéis nó tairngreacht eolaíochtúil a deir go bhfuil grúpa de núiclídí an-troma ann atá cobhsaí nó réasúnta cobhsaí, agus iad scoite scartha ó fhormhór mór na ndúl cobhsaí i mapa na núiclídí. Tá an teoiric seo bainteach leis an smaoineamh go bhfuil "uimhreacha draíochta" ann, agus gur dóchúla don núiclíd bheith cobhsaí más ionann líon na neodrón sa núicléas nó líon na bprótón sa núicléas agus ceann de na huimhreacha seo. Is féidir foirmlí matamaitice a oibriú amach leis na huimhreacha seo a thairngreacht, agus glactar leis go bhfuil na núicléóin orduithe ar leibhéil nó scealla sa núicléas, ionas go bhfuil an núiclíd níos cobhsaí má tá na scealla go leor lán.
Uimhreacha draíochta atá aitheanta ar dhúile an dúlra iad 2, 8, 20, 28, 50 agus 82. Na dúile arb ionann líon na bprótón ("Z") sa núicléas acu agus ceann de na huimhreacha seo, tá siad níos saibhre in iseatóip chobhsaí ná na dúile ina dtimpeall i dtábla peiriadach na ndúl. Cinnte ní féidir a leithéid a rá i dtaobh an héiliam ("Z" = 2), ach maidir leis an ocsaigin ("Z" = 8), tá trí iseatóp cobhsaí aici (níl ach dhá cheann ag an nítrigin, agus níl ach aon cheann amháin ag an bhfluairín); an cailciam arís ("Z" = 20), tá cúig iseatóp cobhsaí aige, agus an séú ceann atá ar fáil sa dúlra tá leathré chomh fada aige agus is féidir dearmad a dhéanamh de gur núiclíd radaighníomhach é. Tá cúig iseatóp cobhsaí ag an nicil ("Z" = 28), agus maidir leis an stán ("Z" = 50), tá deich gcinn chobhsaí aige. Is í an luaidhe ("Z" = 82) an dúil is troime a bhfuil iseatóip chobhsaí aici ar aon nós, ceithre cinn acu. 
Cuireann na huimreacha draíochta leis an gcobhsaíocht freisin más ionann líon na neodrón agus ceann acu. Dealraíonn sé gur uimhir dhraíochta é 126 freisin, ag na neodróin ar a laghad, agus is í an cheist mhór, an mbeadh dúil a 126 cobhsaí freisin. Níl na heolaithe ar aon fhocal faoi sin, áfach. Tá daoine acu tar éis luachanna eile a mholadh, "Z" = 114 mar shampla, mar a thairngir an fisiceoir Gearmánach Heiner Meldner.
Tá cobhsaíocht ar leith ag baint leis na núiclídí a bhfuil draíocht dhúbailte acu, cosúil le hocsaigin a sé déag (ocht bprótón, ocht neodrón), cailciam-40 (fiche prótón, fiche neodrón), agus luaidhe-208 (82 phrótón, 126 neodrón). Tá draíocht dhúbailte ag cailciam-48 freisin: níl sé saor ó radaighníomhaíocht, ach tá leathré níos faide aige ná mar a bheifeá ag súil leis.
Is tábhachtach a thuiscint nach bhfuil na fisiceoirí féin in ann saintréithe na núicléas forthrom a thuiscint go rómhaith. Is iomaí iarmhairt agus imthoisc a théann i bhfeidhm ar na núicléis fhorthroma, cosúil le héaradh Coulomb agus dífhoirmiú na núicléas, agus is deacair a thuairimiú cé chomh láidir is a bhíonn siad - níl foirmlí néata matamaitice oibrithe amach go fóill le hiad a láimhseáil. Níl na heolaithe ar aon tuairim faoin bhfad a chuirfidh an draíocht dhúbailte, abair, le leathré na dúile arb é líon a chuid prótón ná 126: an ea nach mbeidh sé ach cúpla nóiméad níos fadsaolaí ná na núiclídí ina thimpeall, nó an mbeidh iseatóp an-fhadsaolach ann, cosúil le húráiniam-238.
Guto Harri. Is craoltóir, scríbhneoir agus comhairleoir cumarsáide straitéiseach Breatnach é Guto Harri (rugadh 8 Iúil 1966). Feidhmíonn sé mar Stiúrthóir Cumarsáide Shráid Downing.
Chaith Harri 18 mbliana mar iriseoir ag an BBC. Ó 2008 go 2012 bhí sé ina stiúrthóir ar ghnóthaí seachtracha do Mhéara Londain Boris Johnson. D’oibrigh sé le News International ó 2012 go 2015, Liberty Global ó 2016 go 2017, Hanover Communications ó 2018 go 2020, agus Hawthorn Advisors ó 2020 go 2022. 
I mí na Bealtaine 2021, chuaigh Harri isteach i GB News mar láithreoir; cuireadh ar fionraí é agus d’éirigh sé as ina dhiaidh sin i mí Iúil 2021 tar éis dó dul ar a ghlúin ar aer. In 2022, cheap an Príomh-Aire Johnson Harri mar Stiúrthóir Cumarsáide Shráid Downing, tar éis do Jack Doyle éirí as.
Luathshaol agus oideachas.
Rugadh Guto Harri i gCaerdydd don scríbhneoir agus síciatraí Harri Pritchard-Jones agus Lenna (née Harries). Cainteoir Breatnaise ó dhúchas é, rinne sé staidéar i Tonyrefail Community School agus i Ysgol Bryntaf, sular d’fhreastail sé ar Ysgol Gyfun Llanhari. Tar éis dó A Leibhéal a bhaint amach, glacadh le Harri isteach i gColáiste na Banríona, Oxford, áit a ndearna sé staidéar ar fhealsúnacht, polaitíocht agus eacnamaíocht. Ansin rinne sé cúrsa iarchéime san Iriseoireacht Chraolacháin in Ollscoil Caerdydd.
Gairmréim.
Thosaigh sé a ghairm bheatha i raidió na na Breatnaise sular bhog sé go líonra raidió agus teilifíse. Chuir sé go rialta le clár "Newyddion" S4C agus ar roinnt clár faisnéise stairiúla do S4C. Chuir sé roinnt de phríomhchláir toghcháin BBC Wales i láthair níos déanaí.
Ynys Echni. Oileán i gCaol Bhriostó (Breatnais:"Môr Hafren") is ea Ynys Echni (Gaeilge:"Oileán Réidh"). Tá sé suite timpeall trí mhíle go leith ó Larnog, Bro_Morgannwg, ach tá sé á riaradh ag cathair Chaerdydd. Tá "Ynys Rhonech" in aice láimhe. Riartar Ynys Echni mar chuid den Bhreatain Bheag, rud a fhágann go bhfuil sé ar an áit is faide ó dheas sa tír, mar is cuid de Shasana é "Ynys Rhonech".
Bourgeoisie. Aicme shóisialta atá sainmhínithe go socheolaíochta é an bourgeoisie, atá comhionann leis an mheánaicme nó leis an mheánaicme uachtarach. Déantar idirdhealú idir iad agus an phrólatáireacht (nó an chosmhuintir) de bharr a saibhreas coibhneasta, agus a gcaipiteal cultúrtha agus airgeadais. Roinntear é uaireanta ina mion ("petite"), meán ("moyenne"), mór ("grande"), uachtair ("haute"), agus ársa ("ancienne") bourgeoisie, (i dteannta a chéile tugtar “an bourgeoisie” orthu).
Bíonn an bourgeoisie, sa chiall bhunaidh, bainteach go dlúth le cathracha a bheith ann, agus aithnítear é mar sin de réir a chairteacha uirbeacha (m.sh. cairteacha bardasach, pribhléidí baile, dlí baile na Gearmáine), agus mar sin ní raibh aon bourgeoisie eile ann seachas saoránaigh na gcathracha. Tháinig tuathánaigh faoi chóras dlí eile.
San fhealsúnacht Mharxach, is é an bourgeoisie an aicme sóisialta a tháinig chun bheith ina n-úinéirí ar na modhanna táirgthe le linn an tionsclaithe chomhaimseartha agus bartha orth faoi luach na maoine agus caomhnú an chaipitil, chun a bhforlámhas eacnamaíoch a chinntiú sa tsochaí.
Thug Joseph Schumpeter faoi deara ghnéithe nua a ionchorprú san bhourgeoisie, sé sin fiontraithe a ghlac rioscaí chun nuálaíocht a thabhairt do thionscail agus don gheilleagar trí phróisis ar a dtugtar 'díothú cruthaitheach', mar fhórsa tiomána an innill chaipitlíoch.
Sanasaíocht.
Tháinig an focal Fraincise Nua-Aimseartha "bourgeois' ón tSean-Fhraincis 'burgeis' (cathair faoi bhallaí), a dhíorthaigh ó bourg (baile margaidh), ó seanteanga na bhFranc 'burg' (baile);
Spaigití. Bia Iodálach, atá leathchosúil le macrón, déanta de thaos cruithneachta agus é ina fheadáin chaola, is ea spaigití.
Eric Adams. Polaiteoir Meiriceánach is ea Eric Leroy Adams a rugadh ar 3 Meán Fómhair 1960. Iar-phóilín, iaruachtarán Bhuirg Brooklyn, agus 110ú méara Chathair Nua-Eabhrac é. 
Chaith Adams breis is 20 bliain leis an bpóilíneacht i gCathair Nua-Eabhrac, ar dtús mar phóilín sa chóras iompair agus ansin mar bhall den NYPD, seirbhís phóilíneachta na cathrach. Chuaigh sé ar scor agus rang captaen bainte amach aige. D'fhreastail sé mar bhall de Sheanad Stát Nua-Eabhrac ó 2006 go 2013, mar ionadaí an 20ú ceantar seanaid i mBrooklyn. I mí na Samhna sa bhliain 2013 toghadh Adams mar Uachtarán Bhuirg Brooklyn agus atoghadh don phost sin é sa bhliain 2017. Eisean an chéad duine de shliocht Afracach sa phost úd.
Ar 17 Samhain 2020, d'fhógair Adams go raibh sé ina iarrthóir ar phost mhéara Chathair Nua-Eabhrac mar bhall den Pháirtí Daonlathach. Bhí sé thiar sna pobalbhreitheanna i dtosach an fheachtais i ndiaidh iarrthóir eile, mar atá Andrew Yang, ach sa deireadh, ar 6 Iúil 2021, bhain Adams an bua sa réamhthoghchán. Sa toghchán ginearálta bhain Adams ollbhua amach ar iarrthóir an Pháirtí Phoblachtaigh, Curtis Sliwa. Go gairid i ndiaidh meán oíche ar 1 Eanáir 2022, ghlac Adams mionn na hoifige mar mhéara Chathair Nua-Eabhrac.
Prólatáireacht. Is í an phroletariat (ón Laidin "proletarius", 'ag táirgeadh sleachta'), de réir Karl Marx ach go háirithe, an aicme shóisialta in éadan na haicme caipitlíche. Saothróirí pá is ea iad an aicme shóisialta seo, agus baill den tsochaí nach bhfuil ach a gcumhacht saothair (a gcumas oibre) mar luach eacnamaíoch suntasach acu. Is proletariat í ball d'aicme den sórt sin.
Measann fealsúnacht Mharxach gur fhulaing an phroletariat faoin córas caipitlíoch, curtha iachall ghlacadh le pá gann mar mhalairt ar na meáin táirgeachta a choimeád ar siúl, a bhaineann le haicme na n-úinéirí gnó, an bhourgeoisie.
D’áitigh Marx go dtugann an cos ar bolg seo comhleasanna eacnamaíocha agus polaitiúla don phroletariat, a sháraíonn teorainneacha náisiúnta, impítear orthu aontú le chéile agus cumhacht a ghlacadh ón aicme chaipitlíoch, agus ar deireadh thiar, sochaí chumannach a chruthú saor ó idirdhealú aicmeach.
An Phoblacht Rómhánach agus an Impireacht.
Is éard a bhí sna proletarii aicme shóisialta de shaoránaigh Rómhánacha nach raibh mórán maoine acu nó nach raibh maoin ar bith acu. Is dócha gur tháinig an t-ainm ón daonáireamh, a rinne údaráis na Róimhe gach cúig bliana chun clár saoránach agus a gcuid maoine a tháirgeadh, a chinn a ndualgais mhíleata agus a bpribhléidí vótála. Thuit iad siúd a raibh 11,000 as nó níos lú, faoi bhun an chatagóir is ísle le haghaidh seirbhíse míleata, agus a gcuid leanaí — (sliocht)—bheidís áirithe in ionad maoine; mar sin an t-ainm (táirgeoir sliochta). D'íoc saoránaigh-shaighdiúirí Rómhánacha as a gcapaill agus a n-arm féin, agus throid siad gan íocaíocht ar son an Chomhlathais, ach an t-aon ranníocaíocht mhíleata amháin a bhí ag ná a leanaí, na saoránaigh Rómhánacha sa todhchaí a d'fhéadfadh críocha gafa a choilíniú. Go hoifigiúil, tugadh ar shaoránaigh gan réadmhaoin toisc gur "daoine iad a cláraíodh ní de réir a maoine...ach go simplí mar dhaoine beo, go príomha mar chinn ( ). ) an teaghlaigh."
UCI World Tour 2019. Ba é Turas Domhanda UCI 2019 an naoú heagrán déag de UCI World Tour. Tugann sé le chéile na príomhrásaí i séasúr rásaíochta bóthair gairmiúil na bhfear. Bhí sé ar siúl i 38 imeacht 15 Eanáir chuig 22 Deireadh Fómhair 2019.
Foirne.
Thug an UCI 18 ceadúnas UCI World Tour d’fhoirne do shéasúr Turas Domhanda UCI 2019.
Liosta de cheantair phoist Bhaile Átha Cliath. Tá ceantair phoist Bhaile Átha Cliath in úsáid ag seirbhís poist na hÉireann, ar a dtugtar An Post, chun post a shórtáil i mBaile Átha Cliath. Tá an córas cosúil leis an gceann a úsáidtear i gcathracha san Eoraip agus i Meiriceá Thuaidh go dtí gur ghlac siad le córais phostchóid náisiúnta sna 1960í agus 1970idí. Ionchorpraíodh iad seo i gcóras phostchóid nua, ar a dtugtar Eircode, a cuireadh i bhfeidhm in 2015.. Faoi chóras Eircode, bíonn an chathair clúdaithe ag na limistéir ródaithe bunaidh D01 go D24, mar aon le cóid A## agus K## le haghaidh láithreacha eile. i Réigiún Bhaile Átha Cliath..
Stair.
Thug rialtas na Breataine an córas na gpostcheantar isteach sa bhliain 1917, mar bhealach praiticiúil chun dáileadh áitiúil poist a eagrú. Lean sé seo sampla na gcathracha eile, lena n-áirítear Londain, a foroinneadh den chéad uair i ndeich gceantar sa bhliain 1857, agus Learpholl, an chéad chathair sa Bhreatain nó in Éirinn a raibh postchóid aici, ó 1864 i leith. Ceapadh an litir “D” le bheith ag plé le Bhaile Átha Cliath. Choinnigh rialtas nua na hÉireann córas na gceanntracha poist, ach níor bhain an pobal úsáid as uimhreacha ceantair go dtí 1961, nuair a cuireadh le comharthaí sráide iad. Roimh 1961, níor léirigh comharthaí sráide ach an t-ainm sráide i nGaeilge agus i mBéarla.
Méadaíodh líon na gceantar de réir mar a mhéadaigh an chathair, agus sna 1970idí, foroinneadh ceantair mhóra. Scoilteadh Baile Átha Cliath 5, agus a chuid cósta ag coinneáil an "5" agus Baile Átha Cliath 17 sa chuid intíre. As Baile Átha Cliath 8, Baile Formaid rinneadh Baile Átha Cliath 10, mar aon le Baile Phámar agus Séipéal Iosóid .
Mar sin féin, scaradh Baile Átha Cliath 10 arís ina dhiaidh sin, le Bhaile Phámar agus Séipéal Iosóid ag bunú Baile Átha Cliath 20.
Sa bhliain 1985, roinneadh Baile Átha Cliath 6, le roinnt ceantar. mar shampla Teampall Mealóg, Kimmage agus Tír an Iúir, ag éirí mar chuid de cheantar nua chun próiseáil poist a éascú trí oifig seachadta nua do na ceantair sin. Chuir áitritheoirí i gceantair áirithe i gcoinne shannadh na chéad uimhir eile a bhí ar fáil, "Baile Átha Cliath 26," don phostcheantair nua, ag lua díluacháil réadmhaoine: ba ghnách gur léirigh na huimhreacha níos airde na ceantair nach raibh chomh saibhre agus nach raibh chomh lárnach. Ghéill An Post ar deireadh thiar, agus tugadh Baile Átha Cliath 6W ar iarthar an cheantair.
Fungie (deilf). Deilf iomráiteach ab ea Fungie a raibh cáil mhór air i mbaile an Daingin i gContae Chiarraí. Chaith Fungi beagnach 40 bliain (1980idí - 2020) ag mealladh turasóirí agus bhí baint mhór aige le forbairt thurasóireacht an Daingin.
D’imigh Fungi as radharc i mí Dheireadh Fómhair 2020.
Didactica magna. Leabhar a scríobh an fealsamh, oideolaí agus diagaire Seiceach Iohannes Amos Comenius (Seicis: "Jan Amos Komenský") idir 1627 agus 1638 agus foilsíodh den chéad uair i 1657 is ea an Didactica magna nó (Gaeilge: "An Teagascóir mór") An teideal iomlán (Laidin : "Didactica Magna, Universale Omnes Omnia Docendi Artificium Exhibens" ), (Gaeilge: "An Teagascóir Mór, An Ealaín Iomlán chun Gach Rud a Mhúineadh don Uile Dhuine"), .i., 
Achoimre.
Tugtar an "Didactica magna" go coitianta ar an gcéad mhórshaothar oideolaíochta seo. Chuir an t-údar, "Iohannes Amos Comenius", síos ar a shaothar mar "teagasc na beatha", a raibh sé mar aidhm aige "gach rud a mhúineadh go hiomlán do gach duine" (Laidin:"omnes omnia omnino excoli" ). Is é an cúlra don éileamh ard seo ná an dearcadh comhaimseartha nach bhfuil ach an duine oilte ina dhuine. Mar sin léirigh Comenius cur chuige antraipeolaíochta dóchasach, a fheiceann rud éigin go maith i ngach cine daonna agus a mheasann go ginearálta gur féidir é seo a fhorbairt (trí oideachas). Comhthreomhar leis seo, feidhmíonn an "Didactica magna" mar threoir chun toradh foghlama ard a bhaint amach do na scoláirí in atmaisféar taitneamhach foghlama.
Iohannes Amos Comenius. , fealsamh agus oideolaí a rugadh sa tSeicis an lae inniu ab ea Iohannes Amos Comenius (Seicis: "Jan Amos Komenský") . Fear iltíreachuilíoch a bhí ann, cinnte de ról tábhachtach an oideachais i bhforbairt an duine. An saothar a thug clú air ar fud na hEorpa agus a meastar gurbh é an saothar ba thábhachtaí leis ná an Didactica magna, agus foilsíodh a chéad eagrán sa bhliain 1630. 
Bhreathnaigh sé go raibh staidéar teangacha an-tábhachtach agus chruthaigh sé an leabhar Janua linguarum reserata, nó 'Doras na dTeangacha Díghlasáilte', a bhain cáil amach dó féin.